Amennyire csak lehet álljon le a város, amennyire csak lehet maradjunk otthon, úgy hogy közben nem feledkezünk meg semmiről.

– mondta Karácsony Gergely főpolgármester szombaton sajtótájékoztatón. A főpolgármester szerint nem megfelelő a kommunikáció a kormányzati szervekkel. Összehívták az össze kerület polgármestereit, a megbeszélés jól sikerült, pártpolitikától függetlenül sikerült megbeszélést folytatni.

Hétfőtől megszűnik az óvodai ellátás a fővárosban, ügyeleti rendszerre áll át.

– jelentette be Karácsony. Bezárnak a budapesti gyógyfürdők, csak az egészségügyi ellátásához kapcsolódó szolgáltatások maradhatnak, de erről még egyeztetnek.

Bezár az állatkert is.

Hétfői naptól nem lehet a buszokon és a trolikon az első ajtón felszállni. A járatsűrűség egyelőre nem változik, de a napokban átgondolják még.

Hétfőtől 100 forintért lehet használni a Bubi közbringarendszer.

Minden délután 3 órakor tájékoztatást tart a Főváros ezentúl.

Arra a kérdésre, hogy tesz-e valamit a Főváros azokért a szülőkért, akik nem tudnak dolgozni a járvány miatt Karácsony elmondta, hogy az alkalmazásukban álló tisztviselőkért jót állnak.

Egyelőre nincs a Fővárosnak az atlétikai vb elhalasztásáról még hivatalos álláspontja, de jogosnak tartják a felvetést, és pár napon belül kialakítanak egy álláspontot a témában.